CELEX: 32018R0275
Language: fi
Date: 2018-02-23 00:00:00
Title: Neuvoston asetus (EU) 2018/275, annettu 23 päivänä helmikuuta 2018, Valko-Venäjää koskevista rajoittavista toimenpiteistä annetun asetuksen (EY) N:o 765/2006 muuttamisesta

24.2.2018   
            
            
               FI
            
            
               Euroopan unionin virallinen lehti
            
            
               L 54/1
            
         NEUVOSTON ASETUS (EU) 2018/275,
   annettu 23 päivänä helmikuuta 2018,
   Valko-Venäjää koskevista rajoittavista toimenpiteistä annetun asetuksen (EY) N:o 765/2006 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   ottaa huomioon Valko-Venäjään kohdistettavista rajoittavista toimenpiteistä 15 päivänä lokakuuta 2012 annetun neuvoston päätöksen 2012/642/YUTP (1),
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:
   
               (1)
            
            
               Neuvoston asetuksessa (EY) N:o 765/2006 (2) kielletään sellaisten tarvikkeiden, joita voidaan käyttää kansallisiin tukahduttamistoimiin, vienti Valko-Venäjällä oleville henkilöille, yhteisöille tai elimille tai siellä käytettäväksi sekä kyseisiin tarvikkeisiin liittyvän teknisen avun, välityspalvelujen, rahoituksen tai rahoitusavun antaminen.
            
         
               (2)
            
            
               Asetuksella (EY) N:o 765/2006 pannaan täytäntöön päätöksessä 2012/642/YUTP säädetyt toimenpiteet.
            
         
               (3)
            
            
               Neuvoston päätöksessä (YUTP) 2018/280 (3), jolla muutetaan päätöstä 2012/642/YUTP, myönnetään poikkeuksia vientikiellosta tietyntyyppisten pienikaliiperisten urheilukiväärien, pienikaliiperisten urheilupistoolien ja pienikaliiperisten ammusten osalta, sekä kiellosta, joka koskee siihen liittyvää apua tai siihen liittyviä palveluja, mutta jossa katsotaan, että tällaisten tarvikkeiden vientiä olisi rajoitettava.
            
         
               (4)
            
            
               Asetus (EY) N:o 765/2006 olisi näin ollen muutettava tämän mukaisesti.
            
         
               (5)
            
            
               Tämän asetuksen säännökset eivät vaikuta mitenkään Euroopan parlamentin ja neuvoston asetuksessa (EU) N:o 258/2012 (4) vahvistettuihin lupavaatimuksiin.
            
         
               (6)
            
            
               Tässä asetuksessa säädettyjen toimenpiteiden tehokkuuden varmistamiseksi asetuksen olisi tultava voimaan välittömästi,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 765/2006 seuraavasti:
   
               1.
            
            
               Lisätään 1 a artiklaan kohdat seuraavasti:
               ”5.   Liitteessä II luetellut jäsenvaltioiden toimivaltaiset viranomaiset voivat 1 kohdasta poiketen hyväksyä liitteessä V lueteltujen urheilukiväärien ja urheilupistoolien sekä niiden ammusten, jotka täyttävät myös kansainvälisen ampumaurheiluliiton varustetarkastusoppaan vaatimukset, myynnin, toimituksen, siirron tai viennin, asianmukaisiksi katsominsa edellytyksin, jos kyseiset viranomaiset toteavat, että kyseiset tarvikkeet on tarkoitettu käytettäväksi yksinomaan urheilutapahtumissa ja urheiluvalmennuksessa, sellaisina kuin kansainvälinen ampumaurheiluliitto on ne määritellyt.
               6.   Asianomaisen jäsenvaltion on ilmoitettava muille jäsenvaltioille ja komissiolle aikomuksestaan myöntää lupa 5 kohdan nojalla vähintään kymmenen päivää ennen luvan myöntämistä, myös kyseisten tarvikkeiden tyypistä ja määrästä sekä niiden käyttötarkoituksesta.”
            
         
               2.
            
            
               Lisätään 1 b artiklaan kohdat seuraavasti:
               ”5.   Liitteessä II luetellut jäsenvaltioiden toimivaltaiset viranomaiset voivat 1 kohdasta poiketen hyväksyä liitteessä V lueteltuihin urheilukivääreihin ja urheilupistooleihin sekä niiden ammuksiin, jotka täyttävät myös kansainvälisen ampumaurheiluliiton varustetarkastusoppaan vaatimukset, liittyvän teknisen avun, välityspalveluiden, rahoituksen tai rahoitusavun antamisen suoraan tai välillisesti asianmukaisiksi katsominsa edellytyksin, jos kyseiset viranomaiset toteavat, että kyseiset tarvikkeet on tarkoitettu käytettäväksi yksinomaan urheilutapahtumissa ja urheiluvalmennuksessa, sellaisina kuin kansainvälinen ampumaurheiluliitto on ne määritellyt.
               6.   Asianomaisen jäsenvaltion on ilmoitettava muille jäsenvaltioille ja komissiolle aikomuksestaan myöntää lupa 5 kohdan nojalla vähintään kymmenen päivää ennen luvan myöntämistä, myös siihen liittyvän avun tai siihen liittyvien palvelujen luonteesta.”
            
         
               3.
            
            
               Lisätään tämän asetuksen liitteessä oleva teksti liitteeksi V.
            
         2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä helmikuuta 2018.
      
         
            Neuvoston puolesta
         
         
            Puheenjohtaja
         
         E. ZAHARIEVA
      
   
   
      (1)  EUVL L 285, 17.10.2012, s. 1.
   
      (2)  Neuvoston asetus (EY) N:o 765/2006, annettu 18 päivänä toukokuuta 2006, Valko-Venäjää koskevista rajoittavista toimenpiteistä (EUVL L 134, 20.5.2006, s. 1).
   
      (3)  Neuvoston päätös (YUTP) 2018/280, annettu 23 päivänä helmikuuta 2018, Valko-Venäjään kohdistettavista rajoittavista toimenpiteistä annetun päätöksen 2012/642/YUTP muuttamisesta (katso tämän virallisen lehden sivu 16).
   
      (4)  Euroopan parlamentin ja neuvoston asetus (EU) N:o 258/2012, annettu 14 päivänä maaliskuuta 2012, kansainvälisen järjestäytyneen rikollisuuden vastaista Yhdistyneiden kansakuntien yleissopimusta täydentävän, ampuma-aseiden, niiden osien ja komponenttien sekä ampumatarvikkeiden laittoman valmistuksen ja laittoman kaupan torjuntaa koskevan lisäpöytäkirjan (YK:n ampuma-asepöytäkirja) 10 artiklan täytäntöönpanosta ja ampuma-aseiden, niiden osien ja komponenttien sekä ampumatarvikkeiden vientiluvasta ja tuonti- ja kauttakuljetusmenettelyistä (EUVL L 94, 30.3.2012, s. 1).
   
      LIITE
      ”
            LIITE V
            1 a artiklan 5 kohdassa ja 1 b artiklan 5 kohdassa tarkoitetut urheilukiväärit, urheilupistoolit ja ammukset, jotka on tarkoitettu käytettäväksi yksinomaan urheilutapahtumissa ja urheiluvalmennuksessa, seuraavasti:
            
                        ex 9303 30 
                     
                     
                        Kaliiperiltaan.22-tuumaiset urheilukiväärit
                     
                  
                        ex 9302 
                     
                     
                        Kaliiperiltaan.22-tuumaiset urheilupistoolit
                     
                  
                        ex 9306 30 10 
                     
                     
                        Ammukset kaliiperiltaan.22-tuumaisia urheilupistooleja varten
                     
                  
                        ex 9306 30 90 
                     
                     
                        Ammukset kaliiperiltaan.22-tuumaisia urheilukiväärejä varten
                     
                  ”